Source: https://www.jogiforum.hu/hirek/archivum/2013-06.1.0
Timestamp: 2019-10-19 07:52:07+00:00

Document:
Hír archívum: 2013. június
Módosult a közbeszerzési törvény - Szűkül az üzleti titoknak minősíthető ajánlati adatok köre
Kisajjátítás parlamenti képviselők hivatalának elhelyezésére - Elfogadta a parlament a gazdasági salátatörvényt
Országgyűlési képviselők hivatalának elhelyezése érdekében is kezdeményezhető nem lakóépületnek számító ingatlanok kisajátítása az Országgyűlés pénteki döntése értelmében.
Akár gyerekek számára is legálissá válhat az eutanázia Belgiumban - Az eutanázia végrehajtásának több részletszabályát is megváltoztatnák
Hamarosan nem csak felnőttek, nagykorúak, hanem elviselhetetlen fizikai vagy lelki fájdalmaktól gyötört, gyógyíthatatlanul beteg gyermekek is dönthetnek majd úgy Belgiumban, hogy szabad akaratukból az élet helyett a halált választják - számol be a kérdésben kialakulni látszó politikai konszenzusról a La Libre Belgique belga napilap.
Csökkenhet a törvényszékek és a Fővárosi Ítélőtábla leterheltsége - Törvénymódosítás a büntetőeljárások elhúzódása ellenében
Ipari kibocsátások és béren kívüli juttatások - Újabb szakaszba lépnek a kötelezettségszegési eljárások Magyarország ellen
Két ügyben is újabb szakaszba lépteti az Európai Bizottság a Magyarország ellen korábban indított kötelezettségszegési eljárásokat: a béren kívül adható juttatások ügyében az Európai Bírósághoz fordul, az ipari kibocsátások miatt pedig úgynevezett indoklással ellátott vélemény érkezik Brüsszelből Budapestre - közölte az Európai Bizottság csütörtökön.
Baleset munkaidőben - A foglalkoztatóval szemben érvényesíthető megtérítési igényről - Tanulmány
A foglalkoztatóval szemben érvényesíthető társadalombiztosítási, baleseti megtérítési igényről
Bármiféle visszaélés képmással - Nem változik a sajtófotó szabályozása az új Ptk-ban
Nem változik a sajtófotó készítésének szabályozás az új Ptk.-ban, csupán a megszilárdult bírói gyakorlatot emelték be a kódexbe - közölte a Közigazgatási és Igazságügyi Minisztérium (KIM) szerdán.
Fogyasztói biztonság és csökkenő terhek a vállalkozásokon - Kiigazítják az unió élelmiszerbiztonsági szabályait
Működési szabályzat nélkül az állami iskolák fenntartója - Az ombudsman az emberi erőforrások miniszteréhez fordult
Szervezeti és Működési Szabályzat nélkül dolgozik a Klebelsberg Intézményfenntartó Központ (KLIK). Szabó Máté ombudsman az emberi erőforrások miniszterétől kérte a 2700 állami köznevelési intézmény fenntartására létrehozott szervezet működésének garanciáit tartalmazó alapdokumentum kiadását.
Köztisztviselők és kormánytisztviselők napja - Szünetel az ügyfélfogadás
Július elsején, hétfőn szünetel az ügyfélfogadás a kormányhivatalok ügyfélszolgálatain - közölte a Közigazgatási és Igazságügyi Minisztérium (KIM) szerdán.
Nem alaptörvény-ellenes a cukorbetegek inzulinkezeléséről szóló szabályozás - Az Alkotmánybíróság elutasította az ombudsman indítványát
Nem alaptörvény-ellenes a cukorbetegek inzulinkezeléséről szóló tavaly nyári szabályozás, ezért az Alkotmánybíróság (Ab) elutasította az alapvető jogok biztosa által kifogásolt rendelkezések megsemmisítésére irányuló beadványt - olvasható a testület honlapján kedden.
Változnak a hatásköri és illetékességi szabályok - Az igazságszolgáltatás gyorsítását szolgáló törvényjavaslatról
A jövőben nem fordulhat elő, hogy a súlyos, kiemelkedő társadalmi veszélyességű ügyek elkövetői négy év után szabadlábra vagy házi őrizetbe kerüljenek amiatt, hogy az előzetes fogva tartás maximális idejének lejárta alatt az ügyükben nem született bírósági ítélet - jelentette ki keddi budapesti sajtótájékoztatóján Varga István fideszes politikus.
Több mint hét év szabadságvesztés kalózszoftverek értékesítéséért - Egy amerikai bírósági ítéletéről
Összesen 87 hónap szabadságvesztésre ítélte az amerikai bíróság azt a kereskedőt, aki illegálisan másolt és értékesített mintegy 1000 darab számítógépes szoftvert. A programok kereskedelmi értékét 4 millió dollárra becsülik.
Új polgári perrendtartás készül - Megtartotta első ülését a Polgári Perjogi Kodifikációs Főbizottság
A kormány döntött a polgári perrendtartás új szabályainak elkészítéséről, egy korszerű, a nemzetközi gyakorlatnak és elvárásoknak is megfelelő, az anyagi jogok hatékony érvényesítését biztosító polgári perjogi törvénykönyv megalkotásáról. A tudomány jeles képviselőiből, állami vezetőkből és a jogi hivatásrendek vezetőiből álló Polgári Perjogi Kodifikációs Főbizottság a törvény koncepcióját és téziseit 2014. második negyedévére dolgozza ki és ezt követően széles körű szakmai és társadalmi vitára kerül sor, majd a kész javaslatot a tervek szerint 2016 végén vitatja meg a kormány és 2017-ben tárgyalja az Országgyűlés.
Nagykommentár a közigazgatási eljárási törvényhez - A bírói gyakorlat eredményeinek összefoglalása - Könyvbemutató a Kúrián
A bírói gyakorlat eredményeit összefoglaló, egyúttal elméleti igényű munkának nevezte a közigazgatási eljárási törvény kommentárját Darák Péter, a Kúria elnöke a könyv keddi budapesti bemutatóján.
Tilos a diktatúrák bűneinek nyilvános tagadása - A tényállás nem alaptörvény-ellenes - Az Alkotmánybíróság határozatáról
Óvatosságra inti a bíróságokat a devizahitelekkel kapcsolatban a PSZÁF - Kúria: A bírák befolyástól mentesen járnak el
A devizahitelekkel kapcsolatos bírói ítéletek gazdasági és társadalmi hatásaira figyelmeztet a Pénzügyi Szervezetek Állami Felügyeletének (PSZÁF) elnöke a Kúria tanácselnökének írt levelében, azt közölve, hogy ezeknek a szerződéseknek az utólagos "sommás" átalakítása vagy semmissé nyilvánítása, szélsőséges esetben, államcsődben is végződhet. A bírák befolyástól mentesen, legjobb meggyőződésük szerint járnak el - közölte a Kúria Szász Károly levelére reagálva kedden.
Élethosszig talárban? - Alkotmánybírák hivatalban
A hatályos szabályozás alapján az alkotmánybírák akár élethosszig is hivatalukban maradhatnak, ha nem sikerül a helyükre új alaptörvényőröket választani. Erre legközelebb a következő parlamenti ciklus elején, 2014 nyarán lesz lehetőség – mégpedig kétharmados többséggel.
Több mint ezer állami ingatlan jut ingyenesen az önkormányzatokhoz - A parlament elfogadta a törvénymódosítást
Ügyvédi iroda tanácsa vagy hatóság határozata nem mentesít - A versenyellenesség következményei - Az Európai Bíróság ítélete
Ügyvédi iroda jogi tanácsa vagy nemzeti versenyhatóság határozata nem mentesíti a vállalkozást a versenyellenes magatartás és a bírság kiszabása alól. A nemzeti versenyhatóságok csak akkor mellőzhetik kivételesen bírság kiszabását, ha a jogsértő vállalkozás nemzeti engedékenységi politikában vett részt - áll az Európai Unió Bíróságának ítletében.
Két új körözött bűnöző került fel hétfőn a Szövetségi Nyomozó Iroda (FBI) által leginkább keresett személyek tízes toplistájára: egy mexikói munkás, aki megölt egy louisianai nőt és egy professzor, aki a gyanú szerint szexuális bűncselekményeket követett el a Fülöp-szigeteken.
A választottbíráskodás szabályozása összahngban az alaptörvénnyel - Az Alkotmánybíróság elutasította az ombudsman indítványát
Összhangban van az alaptörvénnyel, illetve a nemzetközi szerződésekkel a nemzeti vagyonról szóló törvény és a választottbíráskodásról szóló törvény, ezért az Alkotmánybíróság (Ab) elutasította az alapvető jogok biztosa által kifogásolt rendelkezések megsemmisítését - tette közzé határozatát a testület a Magyar Közlöny hétfői számában.
Megkezdte fogházbüntetését a volt horvát miniszterelnök-helyettes - Cacicot halálos közúti baleset okozása miatt ítélte el a Kaposvári Törvényszék
Megkezdte a rá kiszabott fogházbüntetés letöltését hétfőn Zágrábban az a volt horvát miniszterelnök-helyettes és gazdasági miniszter, akit 2012-ben Magyarországon szabadságvesztésre ítéltek halálos közúti baleset okozásáért.
Fiatal büntetőjogászok az új Büntető Törvénykönyvről - Tudományos konferencia az Országos Kriminológiai Intézetben
A Magyar Jog- és Államtudományi Társaság és az Országos Kriminológiai Intézet szervezésében kerül megrendezésre a „Fiatal büntetőjogászok az új Büntető törvénykönyvről” című konferencia az új büntetőkódex hatályba lépésének napján, 2013. július 1-jén az Országos Kriminológiai Intézet tanácstermében.
Módosul a távolléti díj számítása - Nem járhat rosszabbul a munkavállaló - A szabadság kiadásának szabályai is változnak
Az Országgyűlés elfogadta azt a törvényjavaslatot, amely többek között módosítja a Munka Törvénykönyve távolléti díj számítását. Ennek értelmében távollét (például szabadság) esetén a munkabér nem változik a munkanapok számától és a távollét időtartamától függően.
Késleltetett kitoloncolás - Kiutasítási őrizet a jogellenes tartózkodás ellenében - Az Európai Unió Bírósága ítéletet hozott
A menedékkérő jogellenes tartózkodás miatt történő kitoloncolás céljából foganatosított őrizete a nemzeti jog alapján fenntartható, ha menedékjog iránti kérelmét kizárólag a kiutasításról szóló határozat végrehajtásának késleltetése vagy meghiúsítása céljából nyújtotta be. A nemzeti hatóságoknak mindazonáltal esetrőlesetre meg kell vizsgálniuk, hogy erről van-e szó, és hogy a menedékkérő őrizetének fenntartása objektíve szükséges és arányos-e annak megakadályozásához, hogy véglegesen kivonja magát kiutasítása alól - az Európai Unió Bírósága ítéletet hozott.
Megkülönböztetett közmunkások? - Sértett emberi méltóság - Ombudsmani jelentés
Ideiglenes konzuli szolgálat a horvátországi Splitben - Július 15-től két hónapon át
Július 15-től két hónapon át ismét működik ideiglenes konzuli szolgálat a horvátországi Splitben, segítséget és ügyintézést biztosítva a bajba jutott magyar állampolgároknak.
Állandósított hiányosságok a magyar alkotmányos rendszerben - A Velencei Bizottság értékelése az alaptörvény negyedik módosításáról
Elkészült az Európa Tanács alkotmányügyi kérdésekben illetékes szakértői, tanácsadó testületének, a Velencei Bizottságnak (VB) az értékelése a magyar alaptörvény negyedik módosításáról. A VB üdvözli a kormány több lépését, viszont fenntartásai vannak az alaptörvény több előírásával kapcsolatban.
Szexuális vétségek az amrikai hadseregben - Törvénytelen Obama parancsnoki beavatkozása - A hawaii katonai bíróság ítéletéről
Törvénybe ütközőnek minősítette Barack Obamának a szexuális vétségek ügyében tett kijelentését egy katonai bíró, aki úgy határozott, hogy az amerikai elnök "törvénytelen parancsnoki beavatkozása" miatt két, általa tárgyalt esetben nem lehet megbüntetni a szexuális vétségekkel vádolt katonákat.
Egészségügyi salátatörvénytől, diktatúrákat elítélő határozatokról, állami ingatlanokról - Rendkívüli nyári ülésszakába kezd a parlament
Rendkívüli nyári ülésszakot tart az Országgyűlés a jövő héten, a képviselők hétfőn és kedden, valamint pénteken tartják az évközbeli szünet előtti utolsó üléseiket. A képviselők - az előzetes napirend alapján - hétfőn öt indítványról dönthetnek, míg kedden mindössze egy előterjesztés részletes vitája miatt térhetnek vissza az ülésterembe.
Az e-útdíj a hazai közúthálózat fenntartásának és fejlesztésének érdekében - az autópályák, autóutak és főutak használatáért fizetendő, megtett úttal arányos díjról szóló 2013. évi LXVII. törvénnyel - ez év július 1. napján lép hatályba. Az alábbiakban a törvény és a hozzá kapcsolódó rendeletek alapján az e-útdíj legfontosabb tudnivalóinak ismertetésére kerül sor.
Hatékonyabb vámhatósági fellépés, egyszerűsített intézkedések - Új uniós rendeletet szavazott meg az Európai Parlament
A vámhatósági fellépés hatékonyságának növelését és az intézkedések egyszerűsítését célozza az új szabályozás, amelyről június 11-ei szavaztak az Európai Parlament képviselői.
A szolgáltatások értékegyensúlyának bírósági vizsgálatáról - A Kúria elvi állásfoglalása
Az eljáró bíróságoknak főszabályként nem a szolgáltatások értékegyensúlyát kell vizsgálniuk, hanem csak azt, hogy van-e olyan szolgáltatás, amelynek ellenszolgáltatása nem történt meg. A szolgáltatások értékegyensúlyának az érvénytelenség körében történő vizsgálatára csak akkor kerülhet sor, ha a szerződés uzsorás szerződés, vagy ha a szerződés érvénytelensége a szolgáltatások feltűnő értékaránytalanságára alapított megtámadás következtében kerül megállapításra - áll a Kúria elvi jelentőségű határozatában.
A Volksbank jogsértően terhelte tovább a tranzakciós illetéket ügyfeleire - A PSZÁF 21 millióra bírságolta a pénzintézetet
Változó adószabályok - Elfogadták a távolléti díj számításával összefüggő törvényjavaslatot
Több adó-, illeték- és jövedéki szabály módosítását is elfogadták a képviselők pénteken az Országgyűlésben a távolléti díj számításával összefüggő törvényjavaslat jóváhagyásával.
Kormányzati hivatali visszaélések - Korrupciós botrány Csehországban - Cseh korrupciós rendőrségi akció

References: bíróság 
 Kúria 
 Kúria 
 Kúria 
 Bíróság 
 bíróság 
 Kúria 
 Kúria